Rolf Folland

Rolf Folland (født 28. januar 1968) er en norsk offiser i Luftforsvaret. Han ble utnevnt til generalmajor 4. juni 2021.

Folland har vært helikopterflyver i Luftforsvaret. Han har blant annet erfaring fra stillinger som skvadronssjef for 330 skvadron og 337 skvadron, senior stabsoffiser ved Forsvarets høgskole og sjef for Rygge flystasjon. Han var sjef for situasjonssenteret i Forsvarsstaben før han ble sjef for Luftoperativt inspektorat. I 2010 var han sjef for det norske helikopterbidraget i Afghanistan.

Folland har utdannelse fra U.S. Air Force Command and Staff College, sjefskurset ved Forsvarets høgskole og Royal College of Defence Studies.

Han tiltrådte som Sjef Luftforsvaret i august 2021.

Referanser

Kilder
 

Generaler i Luftforsvaret
Norske generalmajorer
Militærflyvere
Alumni fra NTNU